Mapenzi ya pacha wawili

Mapenzi ya pacha wawili

Mapenzi hasa ni nini? Kila mtu huwa na njia yake tofauti ya kueleza
mapenzi.Wengine husema ni upendo.Inawezekana wawe wanasema ukweli au
kudanganya.Mapenzi ni hali ya kuwa na hisia kali za upendo kwa mtu
maalumu.Wapenzi wanaeza kuwa marafiki wanaopendana au watu wawili walio
na hisia za mapenzi baina yao.Wanaopendana hutaminiana sana kiasi cha
kwamba huhisi furaha mmoja wao anapohisi furaha na kugawanya uchungu
baina yao.

Anthony na Samson ni vijana barobaro ambao walizaliwa na mama yao wakiwa
pacha.Mama yao alipata taabu kuwalea ila hivi sasa anafurahia matunda ya
ulezi wake bora kwa wana wake.Pacha hawa walipendana toka walipoanza
kujifahamu.Walitembea pamoja,walikula pamoja na kucheza
pamoja.Walipofikia umri wa kuingia shule waliambia mama yao kwamba
lazima awapeleke shule moja au wote wangekataa kusoma.Ilimbidi mama mtu
kusalimu amri ama watoto wake wasipate elimu.

Aghalabu wangeshikana mikono walipokuwa wanatembea.Mama yao alipata
taabu Iwapo angewanunulia nguo ambazo zilikuwa hazifanani.Wote
wangezikataa hadi pale ambapo angewaletea zile zilizokuwa zimelandana
kila kitu.Walipenda pia kulala kitanda kimoja na si tofauti.Wavulana
hawa walimpenda mama yao ila ikilinganishwa na walivyopendana basi hao
watapata asilimia kubwa.Mmoja wao angeugua ugonjwa wowote Yule mwingine
angekaa kando yake akimuuguza.

Kwa bahati mbaya walipoteza baba yao muda mfupi baada ya
kuzalizaliwa.Pacha hawa waliendelea kuishi Kwa upendo wakishauriana
kuhusiana na mambo ya dunia,kuenda kanisani pamoja na hats kusoma
Bibilia pamoja.Ilikuwa furaha Kwa mama yao kuwaona wakiwa wingi wa
furaha.Walipomaliza masomo ya kidato cha nne walisubiri kuingia chuo
kikuu.Cha kushangaza ni kwamba pacha hawa walikata shauri kujiunga na
chuo kimoja huko mjini na kusomea taaluma moja ambayo ni uhandisi.

Fununu zinadokeza kuwa walipokuwa chuoni walisaidia kuelewa taaluma yao
kwa undani hata zaidi na kila mara walipofanya mtihani wangepata alama
zakulingana.Kule chuoni walijiunga na timu ya Moira wa soka na
kutambulika si chuoni tu bali hata nchi nzima.Walipokea tuzo kadha wa
kadha baadhi zikiwa nyumbani mwao.Mama yao amezihifadhi vizuri tu.Pacha
hawa huwa wachangamfu Sikh zote lakini unapochokoza mmoja itakubidi
upambane nao wote.

Upendo waliodhihirisha ni wa kuvuka mipaka.Sababu kuu inatokana na wao
kukataa kuoa wakihofia kuwa wake zao wangewatenganisha.Hatimaye
walimaliza masomo yao na kuanza kushughulikia taaluma zao wakifanya kazi
pamoja na kupumzika pamoja baada ya uchovu wa siku nzima.